- Всичко беше много прекрасно. Нямах никакви проблеми, въпреки че бях в напреднала възраст. Беше огромна емоция, когато я гушнах, никога няма да забравя първия й вик и плач. И днес, всеки път, когато се разплаче, аз се връщам към онзи момент. Мога да разпозная гласа й измежду хиляди. Беше много тихо и любознателно бебе. Имам снимка, на която тя е едва тримесечна и разглежда книжка. Кръстих я на майка ми Маргарита.